S-au ales cu dosare penale după ce au participat la înmormântarea unui bărbat cu Covid. Participanții, luați pe sus de luptătorii SAS.
Sicriul cu trupul bărbatului a ajuns la locuința acestuia, deși, conform procedurilor, trebuia dus direct la cimitir. Bărbatul a fost diagnosticat în urmă cu aproximativ 3 săptămâni cu Covid-19.
Potrivit IPJ Teleorman, poliţiştii din Roşiorii de Vede au intervenit miercuri după-amiaza la o locuinţă din localitate, unde au observat mai multe autoturisme.În urma verificărilor, poliţiştii au stabilit că mai multe persoane participau la înmormântarea unui bărbat în vârstă de 49 de ani, care a fost diagnosticat în urmă cu aproximativ 3 săptămâni cu Covid-19 şi care a fost internat iniţial la spitalul din localitate, iar în urma complicaţiilor a fost transferat la un spital din Ilfov, unde a decedat.Autorităţile locale nu au fost anunţate cu privire la decesul persoanei respective, susţin poliţiştii."Conform procedurii, persoana decedată urma să fie transportată direct la cimitir, acest lucru nefiind respectat, iar maşina a oprit la locuinţa decedatului", a transmis Poliţia Teleorman.Poliţiştii, împreună cu luptători SAS şi cu jandarmii au reuşit dispersarea cu rapiditate a oamenilor, iar maşina mortuară a fost escortă de poliţie până la cimitir.Poliţiştii fac verificări pentru identificarea tuturor persoanelor participante şi au întocmit trei dosare penale pentru săvârşirea infracţiunilor de "zădărnicirea combaterii bolilor".